Document ID: 32010R0685

UREDBA SVETA (EU) št. 685/2010
z dne 26. julija 2010
o določitvi možnosti ribolova sardona v Biskajskem zalivu za ribolovno sezono 2010-2011 in spremembi Uredbe (EU) št. 53/2010
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 43(3) Pogodbe,
ob upoštevanju predloga Evropske komisije,
ob upoštevanju naslednjega:
(1)
Svet mora določiti celotne dovoljene ulove (TAC) glede na ribolovna območja ali skupine ribolovnih območij. Ribolovne možnosti je med države članice treba porazdeliti tako, da se zagotovi relativna stabilnost ribolovnih dejavnosti vsake države članice za vse staleže ali ribolovna območja, in ob upoštevanju ciljev skupne ribiške politike, določenih v Uredbi Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1).
(2)
Z Uredbo Sveta (EU) št. 53/2010 (2) so določene ribolovne možnosti za nekatere staleže rib, vključno za sardona v Biskajskem zalivu (cona ICES VIII) za leto 2010.
(3)
Novi TAC za ribolovno sezono 2010-2011 je treba določiti na podlagi razpoložljivih znanstvenih nasvetov in ob upoštevanju bioloških in družbeno-gospodarskih vidikov ter ob zagotavljanju pravičnega obravnavanja različnih ribiških sektorjev. Nasveti Znanstvenega, tehničnega in gospodarskega odbora za ribištvo (STECF) z dne 16. julija 2010 v zvezi s staležem sardona v Biskajskem zalivu temeljijo na ribolovni sezoni, ki traja od 1. julija tekočega leta do 30. junija naslednjega leta.
(4)
Za namene ustreznega upravljanja staleža in poenostavitve je primerno določiti nov TAC za ta stalež kakor tudi nove kvote držav članic v skladu z zgoraj navedenimi datumi za ribolovno sezono 2010-2011.
(5)
Da bi določila večletni načrt za stalež sardona v Biskajskem zalivu, ki bi pokrival to ribolovno sezono in določil pravilo o ulovih za določanje ribolovnih možnosti, je 29. julija 2009 Komisija predstavila predlog Uredbe o določitvi dolgoročnega načrta za stalež sardona v Biskajskem zalivu in ribištvo, ki izkorišča ta stalež. Biomasa staleža je po nasvetih STECF ocenjena na okoli 51 350 ton. Ob upoštevanju predloga Komisije in glede na to, da presoja vplivov, na kateri temelji ta predlog, predvideva najnovejšo presojo vplivov odločitev na ribolovne možnosti staleža sardona v Biskajskem zalivu, je za navedeni stalež primerno določiti ustrezni TAC. Posledično je treba za ribolovno sezono, ki traja od 1. julija 2010 do 30. junija 2011, določiti TAC v višini 15 600 ton.
(6)
Zaradi specifičnega področja in obdobja uporabe ribolovnih možnosti za sardona je primerno te ribolovne možnosti določiti z ločeno uredbo in ustrezno spremeniti Uredbo (EU) št. 53/2010. Za ribištvo naj kljub temu veljajo splošne določbe Uredbe (EU) št. 53/2010 o pogojih uporabe kvot.
(7)
V skladu s členom 2 Uredbe (ES) št. 847/96 z dne 6. maja 1996 o uvedbi dodatnih pogojev za upravljanje celotnih dovoljenih ulovov (TAC) in kvot iz leta v leto (3) je treba opredeliti, v kolikšni meri ukrepi iz te uredbe veljajo za stalež sardona v Biskajskem zalivu.
(8)
Zaradi začetka navedene ribolovne sezone in za namene letnega poročanja ulovov, bi ta uredba morala začeti veljati takoj in morala bi se uporabljati od 1. julija 2010. Za iste namene bi se sprememba ribolovnih možnosti, določena z Uredbo (EU) št. 53/2010, morala uporabljati od 1. januarja 2010 -
SPREJEL NASLEDNJO UREDBO:
Člen 1
Ribolovne možnosti za sardona v Biskajskem zalivu
1. Celotni dovoljeni ulov (TAC) in njegova razdelitev med države članice za ribolovno sezono od 1. julija 2010 do 30. junija 2011 za stalež sardona v coni ICES VIII, kot je opredeljeno v Uredbi (ES) št. 218/2009, sta (v tonah žive teže) naslednja:
Vrsta
:
sardon
Engraulis encrasicolus
Cona ICES
:
VIII
(ANE/08.)
Španija
14 040
Francija
1 560
EU
15 600
TAC
15 600
2. Za dodelitev ribolovnih možnosti, kot so določene v odstavku 1 tega člena in njihovo uporabo veljajo pogoji iz členov 7, 10 in 13 Uredbe (EU) št. 53/2010.
3. Šteje se, da za stalež iz odstavka 1 tega člena velja analitski TAC za namene Uredbe (ES) št. 847/96. Uporabljajo se členi 3(2) in (3) ter 4 navedene uredbe.
Člen 2
Sprememba Uredbe (EU) št. 53/2010
V Prilogi IA Uredbe (EU) št. 53/2010 se vnos za vrsto sardona v coni VIII nadomesti z naslednjim:
„Vrsta
:
sardon
Engraulis encrasicolus
Cona
:
VIII
(ANE/08.)
Španija
6 300
Francija
700
EU
7 000
TAC
7 000 (4)
Člen 3
Začetek veljavnosti
Ta uredba začne veljati dan po objavi v Uradnem listu Evropske unije.
Uporablja se od 1. julija 2010, razen člena 2, ki se uporablja od 1. januarja 2010.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. julija 2010

Labels: 11
19
20
6
18